Public procurement notice: Contract Notice
Published: 2024-07-10
Region: EL303
Contract type: Services
Procedure: Open procedure
CPV classification: 72000000 | 72110000 | 72211000: Systems and user software programming services | 72212000: Platform-specific software programming services | 72222200: Information technology planning services
Estimated value: 300000 EUR
Submission deadline: 2024-09-17
Award criteria: quality
EU fund: eu-funds

Technical requirements: Αντικείμενο της παρούσας Σύμβασης είναι ο σχεδιασμός, η ανάπτυξη και η λειτουργία του Εθνικού Μητρώου Νεοφυών Επιχειρήσεων. Μέσω της υλοποίησης της σύμβασης θα η επίσημη και αξιόπιστη καταγραφή των νεοφυών (startup) επιχειρήσεων της Χώρας, η χαρτογράφηση του οικοσυστήματος που αυτές συνθέτουν, η μεταξύ τους δικτύωση, η δικτύωση με την επιχειρηματική κοινότητα και την ελληνική βιομηχανία με σκοπό την ανατροφοδότηση αναγκών της αγοράς, η εξωστρέφεια των επιχειρήσεων αυτών, η παρακολούθηση της πορείας τους στη βάση κρίσιμων δεικτών, η δημιουργία βάσης δεδομένων για την εύρεση εξειδικευμένων - επιστημονικών θέσεων εργασίας σε νεοφυείς επιχειρήσεις, η λειτουργία της πλατφόρμας ως πόλου έλξης για επενδυτές, όπως επενδυτικούς αγγέλους, venture capital funds και επιχειρήσεις από την Ελλάδα και το εξωτερικό, η στοχευμένη υποστήριξή τους με διάφορα δυνητικά μέτρα χρηματοδότησης από την Πολιτεία και η χορήγηση επιχειρηματικών βραβείων. Στόχος του έργου είναι η ανάπτυξη, συντήρηση και αναβάθμιση λογισμικού, για τη λειτουργία της πλατφόρμας “ELEVATE Greece” ώστε να καλύψει ολόκληρο το «οικοσύστημα» Έρευνας και Καινοτομίας. Ειδικότερα, στοχεύει στην ηλεκτρονική τήρηση και ψηφιοποίηση όλων των διαδικασιών των εμπλεκόμενων μελών.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς που συμμετέχουν στη διαδικασία σύναψης της παρούσας απαιτείται, επί ποινή απαραδέκτου, να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση και συντήρηση έργων αντίστοιχου μεγέθους και πολυπλοκότητας με το υπό ανάθεση Έργο. Συγκεκριμένα, απαιτείται κατά τα τελευταία τέσσερα (4) έτη (2020, 2021, 2022, 2023 ) και το τρέχον έτος, να έχουν υλοποιήσει και ολοκληρώσει αθροιστικά επιτυχώς έως την καταληκτική ημερομηνία υποβολής αιτήσεων: 1. ένα (1) ή περισσότερα έργα Ανάλυσης, Σχεδιασμού και Ανάπτυξης Ολοκληρωμένου Πληροφοριακού Συστήματος Ηλεκτρονικής Διακυβέρνησης συνολικής αξίας μεγαλύτερης ή ίσης του 50% του προϋπολογισμού της υπό ανάθεσης σύμβασης (μη συμπεριλαμβανομένου Φ.Π.Α.) που να υποστηρίζει: i. Ανάλυση και μοντελοποίηση επιχειρησιακών διαδικασιών, ii. Υποσυστήματα διαχείρισης δεδομένων καταχώρησης, επεξεργασίας και παραγωγής αποτελεσμάτων αξιολόγησης αιτημάτων, μεγάλης κλίμακας, iii. διαδικασίες Υποβολής και Αξιολόγησης Αιτημάτων, Παρακολούθησης Υλοποίησης Ενεργειών και Διαχείρισης Μητρώων iv. Ηλεκτρονικές υπηρεσίες δημιουργίας, συμπλήρωσης και διαχείρισης ηλεκτρονικών φακέλων υποθέσεων μεγάλης κλίμακας, v. Διαχείριση Ροών Εργασίας, vi. Διοικητική Πληροφόρηση, vii. Υπηρεσίες Διαλειτουργικότητας με υποστήριξη τουλάχιστον 25.000 ωφελούμενων - αποδεκτών και διαχείριση (καταχώριση, επεξεργασία, αξιολόγηση) τουλάχιστον 100.000 περιπτώσεων / αιτημάτων ωφελούμενων - αποδεκτών, 2. Ανάπτυξης Υποσυστημάτων Διαχείρισης Έργων επενδυτικών χρηματοδοτήσεων σε σύστημα που διαχειρίζεται τουλάχιστον 150.000 ωφελούμενους - αποδέκτες και περιλαμβάνει πλήθος ενεργειών όπως αίτηση, ολοκλήρωση επεξεργασίας, αξιολόγηση, ανάθεση, έγκριση, έκδοση αποτελεσμάτων βάση δυναμικών αλγορίθμων με μέση κίνηση 25.000 ενέργειες ανά ημέρα. 3. Υποστήριξης Χρηστών Πρώτου και Δεύτερου επιπέδου Πληροφοριακών Συστημάτων Ηλεκτρονικής Διακυβέρνησης 4. Δέκα (10) έργα συμμόρφωσης με τον Κανονισμό (ΕΕ) 2016/679 (GDPR) σε οργανισμούς και επιχειρήσεις του δημοσίου ή του ιδιωτικού τομέα. Επισημαίνεται ότι η τεκμηρίωση της Επαγγελματικής Ικανότητας ζητείται να αποδεικνύεται κατά τα τελευταία τέσσερα (4) έτη λόγω της παρατεταμένης οικονομικής κρίσης και της περιορισμένης υλοποίησης έργων στην χώρα, προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου και του σημοσίου συμφέροντος, σύμφωνα με το Παράρτημα XII του Προσαρτήματος Α΄ του Βιβλίου Ι του ν. 4412/2016. Ως ημερομηνία ολοκλήρωσης έργου λογίζεται η ημερομηνία έκδοσης της Οριστικής Παραλαβής του έργου ή η ημερομηνία αποπληρωμής / εξόφλησης του συμβατικού τιμήματος. Σε περίπτωση ένωσης προσώπων/κοινοπραξίας, η απαίτηση για γνώση και εμπειρία στο αντικείμενο των υπηρεσιών που αναφέρονται ανωτέρω, θα πρέπει να καλύπτεται αθροιστικά από τα μέλη της ένωσης προσώπων/κοινοπραξίας. Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου, η οποία να αποτελείται κατ’ ελάχιστον από: 1. Έναν (1) Υπεύθυνο Έργου (PM), με τίτλο σπουδών ανώτατης εκπαίδευσης σε θεματική σχετική με πληροφορική και δεκαετή (10ετή) τουλάχιστον γενική επαγγελματική εμπειρία σε έργα σχεδίασης και ανάπτυξης πληροφορικών συστημάτων. 2. Τέσσερα (4) στελέχη σε ρόλο Προγραμματιστή Εφαρμογών και Ανάπτυξης Λογισμικού, πανεπιστημιακής εκπαίδευσης, με τουλάχιστον 5ετή επαγγελματική εμπειρία στο σχεδιασμό και στην ανάπτυξη προγραμμάτων πληροφορικής, λογισμικών, web based εφαρμογών. 3. Έναν (1) Υπεύθυνο Διασφάλισης Ποιότητας, πανεπιστημιακής εκπαίδευσης, με 5ετή τουλάχιστον εμπειρία σε θέματα Διασφάλισης Ποιότητας, 4. Έναν (1) Σύμβουλο ανάλυσης, ανασχεδιασμού / βελτιστοποίησης και μοντελοποίησης επιχειρησιακών διαδικασιών, με τίτλο σπουδών τριτοβάθμιας εκπαίδευσης, ο οποίος να διαθέτει 5ετή τουλάχιστον συναφή επαγγελματική εμπειρία. 2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης 5. Έναν (1) Εμπειρογνώμονα με τίτλο σπουδών τριτοβάθμιας εκπαίδευσης Θετικής Κατεύθυνσης και τουλάχιστον 10ετή τουλάχιστον επαγγελματική εμπειρία σε θέματα διαχείρισης μητρώων και επενδυτικών σχεδίων επιχειρήσεων. 6. Δύο (2) Έμπειρους συμβούλους σε θέματα GDPR, οι οποίοι θα πρέπει να είναι κάτοχοι πτυχίου τριτοβάθμιας εκπαίδευσης, της ημεδαπής ή ισότιμο της αλλοδαπής, νομίμως αναγνωρισμένο, με 8ετή επαγγελματική εμπειρία και συμμετοχή σε συμβουλευτικά έργα GDPR σε δύο τουλάχιστον φορείς του Δημοσίου ή Ιδιωτικού Τομέα. 7. Έναν (1) έμπειρο νομικό σύμβουλο (legal senior expert), ο οποίος να διαθέτει τίτλο σπουδών ανώτατης εκπαίδευσης και τουλάχιστον τετραετή (4ετή) γενική επαγγελματική εμπειρία ως νομικός, και διετή (2ετή) εμπειρία στην υποστήριξη φορέων για την εφαρμογή του κανονισμού GDPR. Tα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς θα πρέπει να διαθέτουν, επί ποινή απαραδέκτου, μέσο γενικό ετήσιο κύκλο εργασιών για τις κλεισμένες διαχειριστικές χρήσεις των τελευταίων τριών (3) ετών (2021, 2022, 2023) μεγαλύτερο ή ίσο του 200% του προϋπολογισμού της υπό ανάθεσης σύμβασης (μη συμπεριλαμβανομένου Φ.Π.Α.). Σε περίπτωση που ο οικονομικός φορέας δραστηριοποιείται για χρονικό διάστημα μικρότερο των τριών (3) διαχειριστικών χρήσεων, τότε ο μέσος γενικός ετήσιος κύκλος εργασιών για όσες διαχειριστικές χρήσεις δραστηριοποιείται, θα πρέπει να είναι ίσος ή μεγαλύτερος του 200% του προϋπολογισμού της υπό ανάθεσης σύμβασης (μη συμπεριλαμβανομένου Φ.Π.Α.). Σε περίπτωση ένωσης οικονομικών φορέων, η παραπάνω προϋπόθεση μπορεί να καλύπτεται αθροιστικά από όλα τα μέλη της ένωσης. Η ζητούμενη ικανότητα δεν επηρεάζεται από το ποσοστό συμμετοχής του κάθε φορέα στην ένωση.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής που αντιστοιχεί σε ποσοστό 2% επί της εκτιμώμενης αξίας, που ανέρχεται στο ποσό των Έξι Χιλιάδες ευρώ (6.000,00 €)